איך דומיין עובד?
כאשר אתם רושמים דומיין דרך רשם דומיין מוסמך (כמו Hostinger), יש לכם את הזכות להשתמש בדומיין למשך תקופת זמן מסוימת.לאחר שרשמתם את הדומיין שלכם, השלב הבא הוא להפנות אותו לשרת המאחסן את האתר שלכם. שימו לב שזה יכול לקחת עד 72 שעות כדי לעדכן את השינויים, זאת משום שלספקיות אינטרנט שונות מסביב לעולם לוקח זמן לעדכן את המידע שלהם.החדשות הטובות הן שברגע שיש לכם דומיין משלכם אתם יכולים לחבר אותו לשירותים שונים , כמו כתובת דואר אלקטרוני. אתם יכולים ליצור תת-דומיין (כמו  <link> וליצור הפניות. אתם יכולים גם לקנות מספר דומיינים ולהפנות את כולם לאותו אתר.דומיינים עובדים באותה צורה בכל מקום, כך שאתם לא מוגבלים רק לספק ממנו קניתם את הדומיין. בדיוק כמו שאתם יכולים להחליף את ספק האחסון שלכם, אתם יכולים להעביר גם את הדומיין שלכם.
he
איך לבחור את הדומיין שהכי מתאים לאתר שלי?
זו שאלה טריקית ואין לה תשובה ברורה. החדשות הטובות הן שניתן לרשום מספר רב של דומיינים, כדאי לעשות זאת עבור כל דומיין שעולה לכם לראש. כך, לא משנה מה יקרה, הוא שלכם.דבר ראשון, כדאי להשתמש במנוע חיפוש דומיין פנוי כדי לברר מה הזמינות של הדומיין בתוספת סיומות פופולריות. כברירת מחדל, כדאי לנסות לרשום את שם החברה שלכם - או, אם יש לכם בלוג- השם של הבלוג. אם השם הזה זמין עם סיומת com. אז זו הבחירה הטובה ביותר. כדאי לרשום אותו.למרבה הצער, זה לא תמיד כזה פשוט כי יש המון דומיינים תפוסים. קשה למצוא מילה מילונית עם סיומת com. זמינה, כך שאתם תצטרכו להיות הרבה יותר יצירתיים. כאן מנוע חיפוש דומיין פנוי הופך לשימושי מאוד כי אתם יכולים לרשום המון שילובים וקומבינציות עד שתמצאו דומיין פנוי.ככלל אצבע, הדומיין הטוב ביותר הוא דומיין קליט שקל לאיית אותו, הרבה חברות פופולריות משתמשות בדומיין המשלב שתי מילים יחד (כמו YouTube, Snapchat, Instagram וכו'). נסו קומבינציות שונות עם מילים שונות עד שתמצאו דומיין זמין.בעודכם מנסים את האפשרות הזו, זה רעיון טוב לבדוק האם הדומיין שלכם זמין כשם משפחה באחת מהרשתות החברתיות הפופולריות. אם כן, רשמו אותו, אפילו רק כדי לשמור מקום. הדבר האחרון שתרצו לעשות זה לבנות אתר מצליח ולגלות שאחד העוקבים שלכם גנב לכם את השם לפני שהצלחתם לתפוס אותו.לבסוף, זכרו שאתם יכולים לקנות מספר דומיינים ולחבר את כולם לאותו אתר. זה שימושי מאוד אם אתם מתלבטים בין הסיומת .com או .us, למשל, או אם אתם דואגים שאנשים יטעו בכתיבת הדומיין שלכם. תהיו יצירתיים!
he
אפשר לשנות את שם הדומיין אחרי שהוא כבר נרשם?
ברגע שרשמתם דומיין, הוא בבעלותכם למשך תקופת זמן מסוימת, למרות שניתן למכור או להעביר את הבעלות עליו למישהו אחר.החדשות הטובות הן שאם אתם רוצים לקנות דומיין חדש ולהשתמש בו אתם יכולים לעשות זאת, אין בעיה. פשוט עקבו אחר אותם צעדים שביצעתם כדי לקנות את הדומיין הראשון שלכם וחברו את הדומיין החדש לאתר שלכם.לבסוף, למרות שזה נכון שניתן לשנות את הדומיין שלכם, אל תהפכו את זה להרגל. אחרי הכל, ככל שאתם יותר בטוחים בדומיין שלכם, כך הוא יותר טוב ועוצמתי. בכל פעם שאתם משנים אותו, הוא מאבד מערכו.
he
למה צריך דומיין בכלל?
יש מספר סיבות לכך, הסיבה הברורה היא שזה טוב למותג שלכם. אין משהו שנראה פחות מקצועי מאשר מותג שהדומיין שלו הוא brandname.wordpress.com. לכן יש כלל אצבע, כל אתר צריך דומיין המזוהה עם המותג שלו כדי לקדם את המוניטין והאמון שלו.אבל דומיין זה הרבה יותר מזה. הסיבה שאנשים בונים אתר זה כדי שיהיה להם מקום בו תהיה להם שליטה מלאה. כאשר אתם משתמשים ברשתות חברתיות או רשתות בלוגים חינמיים, אפילו כשאתם מוכרים ב-Amazon או eBay, אתם נתונים ומסתמכים על אתרים אחרים. אם הם ישנו את תנאי השימוש שלהם או השרת שלהם קורס, אתם בבעיה.כאשר אתם רושמים דומיין משלכם, אתם לא מסתמכים על אף אחד. הדומיין שייך לכם ורק לכם, ויש לכם שליטה על כל מה שקורה בו. אתם שולטים על כל משתמשי הדואר האלקטרוני המחוברים אליו, מחליטים למי יש גישה לשרת ולאתר שלכם או אפילו מוכרים את האתר ומעבירים את הבעלות עליו אם זה מה שאתם רוצים לעשות.לדומיין שלכם יש השפעה ישירה על מיקום האתר שלכם בתוצאות מנועי חיפוש (SERP). דומיינים ישנים נוטים לקבל עדיפות על פני חדשים יותר, והבסיס של כל מנוע חיפוש הוא מודל הציטוט. כלומר, הם בודקים כמה האתר שלכם משפיע על הקישורים שמצביעים אליו - כך שאם אינכם הבעלים של הדומיין שלכם, מישהו אחר ירוויח מזה.
he
מה זה דומיין?
שם דומיין מזכיר קצת כתובת מגורים מפני שכך בעצם אנשים יכולים למצוא אתכם בעולם האינטרנטי. זו הסיבה מדוע אנו קוראים לשורה אשר נמצאת בראש הדפדפן: שורת הכתובות - משום שזה המקום בו אנו רושמים את שם הדומיין כדי למצוא את האתר שאנחנו מחפשים.אם דומיין הוא כמו הכתובת שלכם אז השרת שמאחסן את האתר שלכם הוא כמו הבניין שבו הוא גר. כאשר אתם בונים אתר, אתם משתמשים בדומיין שלכם כדי להצביע על המקום בו ניתן למצוא את האתר שלכם, כך שאם אנשים יכתבו את הדומיין שלכם בשורת החיפוש הם יגיעו לאתר שלכם. בלי דומיין, המבקרים שלכם יצטרכו לכתוב את כתובת ה-IP (לדוגמה: 87.249.281.92) של השרת שלכם.כל אתר שאתם מבקרים בו משתמש בדומיין. Google.com לדוגמה, זה דומיין. Facebook זה שם האתר ו-Facebook.com זה הדומיין.דומיינים מגיעים בכל הצבעים והצורות, אבל כל הדומיינים מורכבים משני חלקים - התווית (כמו לדוגמה Hostinger) והסיומת של הדומיין (לדוגמה .com). יש המון סיומות זמינות לדומיינים , החל מקודים של מדינות (כמו לדוגמה co. uk. de.) ועד קודים של מגזרים כמו gov. לארגונים ממשלתיים ו-  edu. למוסדות חינוכיים.בנוסף לכך, עם מעל 330 מיליון דומיינים רשומים, התאגיד לרישום שמות ומספרים באינטרנט (ICANN) המנהל את התשתית של מערכת הדומיינים הכיר לאחרונה בצורך בסוג חדש של דומיינים. בעקבות זאת, הם הכריזו על מגוון רחב של סיומות חדשות (gTLDs) שניתן להשתמש בהן כמו bike. ו-clothing. וגם guru. ו-ventures.התוצאה היא שיש מגוון רחב של סיומות שאפשר לבחור מהן, אך באותו זמן זה גם יכול להקשות עליכם למצוא את האחד שמתאים לכם או לעסק שלכם. מדובר בהחלטה משמעותית - כנראה ההחלטה הכי גדולה שתעשו בכל הנוגע לעסק שלכם. בעוד שאפשר לנסות לשנות את זה אחר כך, לרוב כדאי להימנע מכך.
he